joelniklaus/EU_Wikipedias huggingface dataset:
Matias Kauppinen

Matias Kauppinen (s. 12. tammikuuta 1998 Varkaus) on suomalainen pesäpalloilija, joka edustaa Superpesis-joukkue Hyvinkään Tahkoa.

Ura 
Kauppinen on Espoon Pesiksen kasvatti. Hän siirtyi sittemmin juniorina Hyvinkään Tahkoon. Hän oli voittamassa B-poikien SM-kultaa vuonna 2016 ja A-poikien SM-kultaa vuonna 2018. Kauppinen teki Superpesis-debyyttinsä 11. toukokuuta 2017 kotona Sotkamon Jymyä vastaan.

Saavutukset 
 A-poikien Itä–Länsi-ottelu (2019)

Lähteet 
 

Vuonna 1998 syntyneet
Suomalaiset pesäpalloilijat
Hyvinkään Tahkon pelaajat
Elävät henkilöt
JD.com

JD.com eli JD.com Inc () on suuri kiinalainen  verkkokauppayhtiö, jonka päämaja sijaitsee Pekingissä. Yrityksen perusti Richard Liu vuonna 1998. Yhtiön osake noteerataan sekä yhdysvaltalaisessa Nasdaq-pörssissä että Hongkongin pörssissä.

Vuonna 2020 yhtiö oli yhdysvaltalaisen talousjulkaisu Fortunen maailman suurimpien pörssiyhtiöiden Global 500 -listalla sijalla 102. JD.comin kilpailija Alibaba Group oli saman listan sijalla 132.

Yrityskonserniin kuuluu useita tytäryhtiöitä. JD.comin tunnetuimpiin tytäryhtiöihin lukeutuu konsernin kansainvälinen verkkokauppa JoyBuy.

Lähteet

Aiheesta muualla

Kiinalaiset pörssiyhtiöt
Verkkokaupat
Tsanko Arnaudov

Tsanko Rosenov Arnaudov (, s. 14. maaliskuuta 1992 Gotse Deltšev, Bulgaria) on bulgarialaissyntyinen kuulantyöntäjä, joka on ollut Portugalin kansalainen heinäkuusta 2010 lähtien. Hän edustaa Sport Lisboa e Benfica -seuraa ja on pituudeltaan 198 cm.

Arnaudov karsiutui loppukilpailusta Tallinnan alle 20-vuotiaiden EM-kilpailuissa 2011 ja Tampereen alle 23-vuotiaiden EM-kilpailuissa 2013. Hän työnsi Portugalin ennätyksen 21,06 Lissabonissa toukokuussa 2015. Hän karsiutui loppukilpailusta saman vuoden Pekingin MM-kilpailuissa.

Arnaudov saavutti Amsterdamin EM-kilpailuissa 2016 pronssia avauskierroksen työnnöllään 20,59. Rio de Janeiron olympialaisissa hän karsiutui loppukilpailusta. Hän sijoittui Belgradin EM-hallikilpailuissa 2017 neljänneksi Portugalin ennätystuloksella 21,08. Saman vuoden kesäkuussa hän voitti Euroopan joukkuemestaruuskilpailujen ykkösliigan kilpailun Vaasassa maansa ennätyksellä 21,56. Lontoon MM-kilpailuissa hän karsiutui loppukilpailusta.

Arnaudov työnsi Portugalin sisärataennätyksen 21,27 Pombalissa helmikuussa 2018. Birminghamin MM-hallikilpailuissa hän oli kahdestoista ja Berliinin EM-kilpailuissa yhdeksäs. Hän saavutti hopeaa Ibero-Amerikan-mestaruuskilpailuissa 2018. Hän karsiutui loppukilpailusta Glasgow'n sisäratojen EM-kilpailuissa 2019. Hän saavutti 2022 pronssia Ibero-Amerikan-mestaruuskilpailuissa, mutta karsiutui loppukilpailusta sekä Eugenen MM- että Münchenin EM-kilpailuissa.

Lähteet 

Portugalilaiset kuulantyöntäjät
Vuonna 1992 syntyneet
Elävät henkilöt
Anna ja lohikäärme

Anna ja lohikäärme () on Nelvanan ja Weta Productionsin tuottama kanadalais-uusiseelantilainen tietokoneanimoitu piirrossarja, joka perustuu brittiläisen kirjailijan Martin Bayntonin kirjoihin. Sarjan teko lopetettiin 26 jakson jälkeen 2006. Suomessa sarjaa on esitetty YLE TV2:lla vuonna 2007.

Sarja sijoittuu kuvitteellisen keskiaikaiseen kuningaskuntaan Englannissa ja kertoo Anna-nimisestä tytöstä sekä tämän lohikäärmeystävä Suomusta. Kamarineidon sijaan Anna pyrkii ritariksi ja harjoittelee ritarin askareita päivittäin. Sarjassa seikkailee myös mm. puutarhuri Tilli, kamarineito Pipari, ritariopiskelija Anders sekä Narri.

Suomenkieliset äänet
 Heljä Heikkinen
 Paavo Kerosuo
 Niilo Syväoja
 Samuel Harjanne
 Peter Pihlström
 Kari Tamminen
 Rauno Ahonen
 Henni-Liisa Stam
 Sean San Miguel
 Ella Jaakkola
 Jarmo Koski
 Jon-Jon Geitel
 Aarni Kivinen
 Sanna Majuri
 Ulla Renko

Lähteet 

2000-vuosikymmenen piirrossarjat
Kanadalaiset televisiosarjat
Uusiseelantilaiset televisiosarjat
Fatih

Fatih on alue İstanbulin maakunnassa, Istanbulissa, Turkissa. Alueen väkiluku vuonna 2019 oli 443 090.

Historia 
Fatih on muodostunut historiallisesta niemimaasta, jota ympäröivät Kultainen sarvi, Theodosiuksen muurit ja Marmaranmeri. Fatih on ollut arvokkain alue Istanbulissa. Fatihia ympäröi meret kolmelta eri puolelta.

Fatih on tunnettu sen historiallisista rakennuksistaan. Näissä rakennuksissa on mahdollista päästä käymään sisällä.

Fatihissa sijaitsee ensimmäinen Instanbulissa rakennettu moskeija. Moskeijan rakentaminen alkoi kymmenen vuotta Konstantinopolin piirityksen jälkeen vuonna 1463 ja rakentaminen kesti seitsemän vuotta. Moskeija kuitenkin tuhoutui lähes kokonaan maanjäristyksessä vuonna 1766. Arkkitehti Mimar Mehmet Tahir rakensi moskeijan uudestaan vuonna 1771.

Lähteet

Aiheesta muualla 

 Alueen kotisivut

Istanbul
Turkin piirikunnat
Club Alfa Romeo Finland

Club Alfa Romeo Finland ry. (CARF) on suomalainen, vuonna 1979 perustettu Alfa Romeo -harrastajien autokerho. Yhdistyksen tavoitteena on koota yhteen Suomen Alfa Romeo -merkkisten autojen harrastajat ja antaa heille tietoa merkin eri mallien historiasta, tekniikasta ja huollosta. Vuoden 2021 lopulla kerhon rekisterissä oli 656 jäsentä ja 973 ajoneuvoa. Yhdistys julkaisee neljä kertaa vuodessa ilmestyvää kerholehteä nimeltä il Biscione. Ensimmäinen numero ilmestyi vuonna 1990, sitä ennen CARF:n toiminnasta kerrottiin satunnaisesti suomen kielellä ruotsalaisen Alfa Romeo -kerhon Klöverbladet-lehdessä.

Kerho järjestää vuosittain jäsenilleen Alfa Cup -ratakilpailusarjan sekä jakaa ”Concorso d’Originalita” -palkinnon alkuperäisimmästä tai vastaavaan kuntoon entisöidystä museoikäisestä Alfa Romeosta. Club Alfa Romeo Finlandin ohjelmaan kuuluu lisäksi osallistuminen autonäyttelyihin.

Lähteet

Aiheesta muualla 
 Club Alfa Romeo Finland ry. – kotisivut

Suomalaiset järjestöt
Autoilu
Alfa Romeo
Michael Weisse

Michael Weisse (Weiss, Wiss, Wegs, Weys, Weyss) (n. 1488 Neisse, Sleesia, Saksa (nyk. Nysa, Puola) – 19. maaliskuuta 1534 Landskron, Böömi, nyk. Lanškroun, Tšekki) oli saksalainen luterilainen, Böömiläisten veljien pappi ja virsirunoilija.

Weisse opiskeli Krakovan yliopistossa ja siirtyi sitten fransiskaanimukiksi Breslaussa. Hän sai käsiinsä Martti Lutherin kirjoituksia ja niiden innoittamana kahden muun munkin kanssa jätti luostarin ja sai suojapaikan Böömiläisten veljien luona 1518. 1522 hänestä tuli veljistön johtaja Landsrkonissa ja Fulnekissa. Siellä hänestä tuli pappi 1531. Weissesta tuli veljistön pappi 1531, ja vuonna 1532 hänet nimitettiin heidän neuvoston jäseneksi. Jo aiemmin hän oli suorittanut tärkeitä tehtäviä veljien puolesta. Hänet oli 1522 lähetetty Martin Lutherin luo selittämään tälle Böömiläisten näkemyksiä. Hän julkaisi Böömiläisten veljien ensimmäisen laulukirjan Ein New Gesengbuchlein. Kirjassa oli 155 laulua, osa latinasta käännettyjä, osa Weissen itsensä kirjoittamia.

Luther arvosi Weisseä hyvänä runoilijana, vaikka tällä oli Lutherin mielestä hieman virheelliset käsitykset ehtoollisen saksamentista. Useita hänen kirjoittamiaan lauluja julkaistiin saksalaisissa luterilaisissa laulukirjoissa 1500- 1700 luvuilla ja ovat säilyneet kauan käytössä. Johann Sebastian Bach on käyttänyt joitain Weissin säkeistöjä teoksissaan, muun muassa Johannespassiossaan BWV 245/15,37.  

Suomen evankelis-luterilaisen kirkon virsikirjassa on kaksi Weissen kirjoittamaa virttä: virsi 85 "Nyt ylistämme Jumalaa" (Gelobet sei Gott im höchsten Thron, 1531) suomentanut Johan August Gottlieb Hymander 1877, Anna-Maija Raittila 1979, sävelmä Melchior Vulpius 1609, ja virsi 176 "Pois pelko, Herran kansa!" (Lobt Gott getrost mit Singen Lass dich durch nichts erschrecken), säkeistöt 1–3 mahdollisesti Michael Weisse 1544. Ruots. ja säkeistö 4 Isak August Björklund 1903, suomentanut Martti Ruuth 1903, sävelmä Tanskasta 1627).

Lähteet 

Vuonna 1488 syntyneet
Vuonna 1535 kuolleet
 Saksalaiset virsirunoilijat
 Saksalaiset henkilöt
 Saksalaiset papit
Startseva

Startseva () on Luoteis-Venäjällä Pihkovan alueella virtaava 13 kilometriä pitkä  joki, joka laskee Peipsijärveen.

Joen kulku 
Joen kulku saa alkunsa yli 300 asukkaan Verholinon () eteläpuolella sijaitsevan Šemjakovon () kylästä. Se lähtee kylästä kohti pohjoista Leonovon () kylän läpi ja saavuttuaan Verholinon länsipuolelle, siihen yhtyy idästä virtaava Ljutovka (). Se on pääuomaansa jonkin verran pitempi sivu-uoma ja se virtaa Verholinon läpi yhdessä sen oman sivu-uomansa kanssa. Ljutovka saa alkunsa Vastsyn () kylästä. Puoli kilometriä luoteeseen päin edettyään Startsevaan yhtyy vielä yksi sivu-uoma pohjoisesta. Sille ei ole karttanimeä tiedossa. Joensuu sijaitsee lähes kuusi kilometriä lännessä. Alajuoksusta yli puolet kulkee Peipsijärven alavilla rannolla sijaitsevan kosteikkoalueen läpi. Joensuu sijaitsee noin kilometrin Tolbajoesta etelään.

Valuma-alue ja sivujoet 
Startseva sijaitsee Narvanjoen vesistöalueessa Peipsijärven alueella. Joki laskee Peipsijärven eteläosan, eli Pihkovanjärven, itärantaan. Peipsijärven pohjoispäästä alkava Narvanjoki jatkaa vesireittiä pohjoiseen päin ja laskee lopuksi Suomenlahteen. Startsevan valuma-alue sijaitsee Pihkovan alueella ja siellä Pihkovan piirissä. Joen kaksi suurinta sivujokea ovat oheisessa taulukossa.

Lähteet: 1 = , 2 = 

Joen valuma-alueella on muutama pieni lampi.

Hallintoalue 
Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (). Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan alueeseen. Joen vesistörekisterin numero on 01030000312102000027596 .

Huomautuksia

Lähteet 

Pihkovan alueen joet
Peipsijärven valuma-alue
Peipsijärven alue
Höckert

Höckert on muun muassa seuraavien suomalaisten henkilöiden sukunimi:

 Esther Höckert  (1868–1947), kirjailija
 Gunnar Höckert (1910–1940), kestävyysjuoksija ja olympiavoittaja
 Herman Höckert (1751–1835), raatimies, kauppaneuvos ja laivanvarustaja, Porvoon valtiopäivien porvarissäädyn edustaja
 Herman Peter Höckert (1824–1891), tuomari ja virkamies, tullihallituksen ylijohtaja, Herman Höckertin pojanpoika
 Isak Höckert (1755–1815), Porvoon valtiopäivien pappisedustaja
 Job Höckert (1732–1802), kirkonrakentaja, Lapin seurakunnan lukkari
 Ole Wasz-Höckert (1918–2015), lastenlääkäri, lastentautiopin professori ja kansanedustaja
 Oskar Höckert (1890–1918), jääkärieläinlääkintäluutnantti.
Matias Lentämäki

Matias Lentämäki (s. 7. heinäkuuta 2000 Helsinki) on suomalainen jääkiekkopuolustaja, joka edustaa Mestis-joukkue Heinolan Peliittoja. Hän toimii joukkueen varakapteenina.

Ura 
Lentämäki on Kiekko-Vantaan kasvatti. Hän siirtyi juniorina sittemmin Helsingin IFK:hon. Kaudella 2016–2017 Lentämäki toimi seuran C-nuorten varakapteenina. Hän oli C-nuorten SM-karsinnoissa kuudella osumallaan joukkueen eniten maaleja tehnyt puolustaja. C-nuorten SM-sarjassa Lentämäki oli HIFK:n tehokkain puolustaja tehoilla 6+11=17. Hän voitti kauden päätteeksi C-nuorten Suomenmestaruuden. Kauden 2017–2018 päätteeksi Lentämäki voitti B-nuorten Suomenmestaruuden. Kauden 2019–2020 hän pelasi HIFK:n A-nuorissa, mutta Lentämäki debytoi kauden aikana myös miesten peleissä pelattuaan tammikuussa 2020 kaksi ottelua lainalla Suomi-sarjajoukkue Kiekko-Espoossa tehden kaksi syöttöpistettä.

Kaudeksi 2020–2021 Lentämäki nimettiin HIFK:n U20-joukkueen kapteeniksi. Hän debytoi kauden aikana myös seuran SM-liigajoukkueessa. Lentämäki nousi HIFK:n kokoonpanoon 18. marraskuuta 2020 pelattuun otteluun Mikkelin Jukureita vastaan, kun joukkueen kokoonpanosta oli flunssa-aallon vuoksi sivussa useita pelaajia. Hänet merkittiin vain kolmella kentällisellä pelanneen HIFK:n viidenneksi puolustajaksi. Lentämäki sai ottelussa jääaikaa 12.40 minuuttia ja hän keräsi teholukeman +1. Ottelu jäi Lentämäelle kauden ainoaksi SM-liigassa. Kesken kauden Lentämäki siirtyi kuitenkin Pelicansin U20-joukkueeseen, kun HIFK:n U20-joukkueen kausi keskeytyi koronavirusrajoitusten vuoksi.

Lentämäki siirtyi kaudeksi 2021–2022 vuoden mittaisella sopimuksella Mestis-joukkue Heinolan Peliittoihin. Hänet nimettiin joukkueen varakapteeniksi.

Muuta 
Lentämäki valmistui ylioppilaaksi Mäkelänrinteen lukiosta keväällä 2020.

Tilastot

Lähteet

Viitteet 

Suomalaiset jääkiekkoilijat
Heinolan Peliittojen pelaajat
Vuonna 2000 syntyneet
Elävät henkilöt
Anssi Peräkylä

Anssi Matti Peräkylä (s. 15. elokuuta 1957, Helsinki) on suomalainen sosiologi ja psykoterapeutti, joka työskentelee Helsingin yliopiston sosiologian professorina. Vuosina 2019-2023 hän toimii päätoimisesti Suomen Akatemian akatemiaprofessorina ja tutkii miten henkilöiden narsistiset ongelmat muovaavat sosiaalista vuorovaikutusta.

Peräkylä on valmistunut Tampereen yliopistosta sosiaalihuoltajaksi (alempi korkeakoulututkinto) vuonna 1980 ja yhteiskuntatieteiden maisteriksi (1985). Lontoon yliopistosta hän valmistui tohtoriksi sosiologian alalta vuonna 1992. Peräkylän englanninkielinen väitöskirja (1992) käsitteli aids-potilaiden, heidän läheistensä sekä psykoterapeuttien välistä keskustelua. Tutkimus oli otsikoitu The interview format in aids counselling : a study of questions and answers in the counselling practice in a London clinic.

Lähteet

Vuonna 1957 syntyneet
Suomalaiset sosiologit
Suomalaiset professorit
Helsingin yliopiston professorit
Tampereen yliopiston professorit
Suomalaiset psykoterapeutit
Elävät henkilöt
Erien piirikunta (New York)

Erien piirikunta on piirikunta New Yorkin osavaltion länsiosassa Eriejärven rannalla.

Maantiede
Piirikunnan pinta-ala on 3 180 km2

Väestö
Piirikunnassa oli vuoden 2010 väestönlaskennassa 919 040 henkeä. Etniset ryhmät jakautuvat valkoisiin, joita on 80,0%, mustiin (13,5%), ja aasialaisiin (2,6%).

Köyhyysrajan alapuolella oli 13,9 % asukkaista vuonna 2010.

Lähteet 

New Yorkin piirikunnat
Gölbaşı

Gölbaşı on piirikunta, mikä sijaitsee Adıyamanin maakunnassa, Turkissa. Gölbaşın vierellä ovat järvet Azaplı ja Yesilova. Piirikunta sijaitsee Malatyan ja Gaziantepin välissä. Vuonna 2019 alueen väkiluku oli 32 182.

Lähteet

Aiheesta muualla 
 Alueen kotisivut

Turkin piirikunnat
Gustaf Robert Böök

Gustaf Robert Böök (27. huhtikuuta 1830 Heinola – 20. syyskuuta 1895 Hämeenlinna) oli suomalainen pappi ja valtiopäivämies.

Henkilöhistoria
Böökin vanhemmat olivat  lääninviskaali Karl Johan Böök ja Ulrika Gustava Blylod ja puoliso vuodesta 1858 Henrika Adolfina Lyra (k. 1905). Böök tuli ylioppilaaksi 1850, opiskeli teologiaa ja vihittiin papiksi 1854. Hän toimi pappina Kurkijoella, Rautjärvellä, Ruokolahdella, Ristiinassa, Nastolassa, Kärkölässä ja Hollolassa. Hämeenlinnan lääninvankilan saarnaaja hän oli vuodesta 1872 ja rangaistusvankilan saarnaaja vuodesta 1884, sekä samalla 7. Hämeenlinnan tarkk'ampujapataljoonan saarnaaja vuodesta 1882. Böök oli synodaaliväitöksen respondentti pappeinkokouksessa Porvoossa 1866. Hän oli edustaja valtiopäivillä 1882 ja 1891.

Kirjallisuutta
 Om arfsynden: theser, hvilka, enligt uppdrag af biskopen öfver Borgå stift, vid allmänt prestmöte, 1866, Otto Ferdinand Hofdahl, respondentteina Ulrik Siegberg, Gustaf Robert Böök, Anders Johan Hougberg

Lähteet
 

 Suomen evankelis-luterilaisen kirkon papit
Suomen suuriruhtinaskunnan pappissäädyn valtiopäivämiehet
Vuonna 1830 syntyneet
Vuonna 1895 kuolleet
Karataş

Karataş on pieni kaupunki ja piirikunta Adanan maakunnassa, Turkissa. Karataş on 47 kilometrin päässä Adanan kaupungista. Vuonna 2019 alueen väkiluku oli 23 678.

Lähteet

Aiheesta muualla 

Adanan maakunta
Turkin piirikunnat
Lucy Lee-Robbins

Lucy Lee-Robbins (1865 New York, Yhdysvallat – 1943 Pariisi, Ranska) oli yhdysvaltalaistaustainen, Ranskassa asunut ja uransa luonut taidemaalari.  

Varakkaan pankkiriperheen tytär muutti perheineen jo varhain Ranskaan ja pääsi opiskelemaan taidetta. Hän oli Carolus-Duranin suosikkioppilas opiskellessaan taidetta, itse asiassa huhuttiin, että hän oli opettajansa rakastajatar. Huhun laittoivat liikkeelle yhdysvaltalaiset Pariisissa oleskelleet taideopiskelijat. Ranskan valtio osti kokoelmiinsa hänen maalauksensa "Three Fates" ja hän pääsi ensimmäisenä naisena Société Nationale des Beaux-Arts`n jäseneksi.   

Yhdysvaltalaiset taidepiirit kritiosoivat Lee-Robbinsia siitä, että tämä valitsi usein maalaustensa aiheiksi alastomia naisia. Katsottiin, että tämä ei ole mitenkään soveliasta nuorelle, varakkaalle ja naimattomalle naiselle. Vaikka hänen toimintansa olisikin hyväksyttävää Ranskassa, se ei mitenkään sopisi yhdysvaltalaiseen käytöskulttuuriin. 

Vuonna 1895 Lee-Robbins solmi avioliiton myöskin yhdysvaltalaistaustaisen taidemaalarin, Hendrik-George van Rinkhuyzenin kanssa. 

Lee-Robbinsin taide on nykyään paljolti unohdettua, vaikka se oli hänen elinaikanaan tunnettua. 2000-luvulla hänen töitään on tullut huutokauppoihin ja niiden hinnat ovat vaihdelleet noin 300–6700 dollarin välillä.

Lähteet

Lisää aiheesta 
 http://www.artnet.com/artists/lucy-lee-robbins/

Yhdysvaltalaiset taidemaalarit
Ranskalaiset taidemaalarit
Vuonna 1865 syntyneet
Vuonna 1943 kuolleet
Järventie

Järventie on sukunimi, joka on muun muassa seuraavilla suomalaisilla henkilöillä:

 Martti Järventie (s. 1976), jääkiekkoilija
 Pentti Järventie (1928–2006), näyttelijä
 Roby Järventie (s. 2002), jääkiekkoilija
Ruandan luterilainen kirkko

Ruandan luterilainen kirkko on Afrikan Ruandassa toimiva luterilainen kirkko.

Ruandan luterilaisella kirkolla on 7 200 jäsentä. Se kuuluu Luterilaiseen maailmanliittoon.

Lähteet 

Uskonto Ruandassa
Evankelis-luterilaiset kirkot
Odette Giuffrida

Odette Giuffrida (s. 12. lokakuuta 1994 Rooma) on italialainen judon olympiamitalisti ja Euroopan-mestari. Hän edustaa roomalaista CS Esercito -seuraa ja on pituudeltaan 160 cm.

Nuorten arvokilpailut 
Giuffrida saavutti 48 kg:n sarjassa vuonna 2009 alle 17-vuotiaiden Euroopan-mestaruuden, kultaa Euroopan nuorten olympiafestivaaleilta Tampereelta sekä hopeaa alle 17-vuotiaiden MM-kilpailuista. Hän voitti saman ikäluokan Euroopan-mestaruuden 48-kiloisissa jälleen 2010 sekä saavutti alle 23-vuotiaiden EM-pronssia 2011.

Giuffrida saavutti 52 kg:n sarjassa alle 23-vuotiaiden EM-pronssia 2012. Hän sai alle 21-vuotiaiden EM-kilpailuissa kultaa ja MM-kilpailuissa pronssia 2013. Saman vuoden alle 23-vuotiaiden EM-kilpailuissa hän oli kolmas. Hän voitti alle 21-vuotiaiden Euroopan-mestaruuden jälleen 2014. Lisäksi hän sai pronssia joukkuekilpailussa. Alle 23-vuotiaiden EM-kilpailuista hän oli niin ikään kolmas 2014.

Aikuisten arvokilpailut 
Giuffrida sijoittui 52 kg:n painoluokassa viidenneksi Budapestin EM-kilpailuissa 2013. Bakun Euroopan kisoissa 2015 hän sijoittui niin ikään viidenneksi ja sai pronssia joukkuekilpailusta. Saman vuoden Astanan MM-kilpailuissa hän oli viides. Hän saavutti olympiahopeaa Rio de Janeirossa 2016 hävittyään loppuottelussa Kosovon Majlinda Kelmendille. Varsovan EM-kilpailuissa 2017 hän oli viides. Hän saavutti hopeaa Tarragonan Välimeren kilpailuissa 2018. Minskin Euroopan kisoissa 2019 hän sijoittui viidenneksi. Hän voitti Euroopan-mestaruuden Prahassa 2020 kukistettuaan loppuottelussa romanialaisen Andreea Chițun. Seuraavana vuonna hän sai EM-hopeaa Lissabonissa. Vuodelle 2021 siirretyissä Tokion olympialaisissa Giuffrida sai 52 kg:n painoluokassa pronssia. Sofian EM-kilpailuissa 2022 hän sijoittui seitsemänneksi.

Muut kilpailut 
Giuffrida on saavuttanut IJF World Tourin kilpailuissa viisi turnausvoittoa, viisi kakkossijaa ja yhdeksän kolmossijaa. Maailmancupeista / Continental Open -kilpailuista hänellä on kaksi voittoa, yksi kakkossija ja yksi kolmossija. Hän on voittanut aikuisten sarjassa yhden Italian-mestaruuden.

Lähteet 

Italialaiset judokat
Italialaiset olympiamitalistit
Vuonna 1994 syntyneet
Elävät henkilöt
Feke

Feke on pieni kaupunki ja piirikunta Adanan maakunnassa, Turkissa. Vuonna 2019 Feken väkiluku oli 4 609.

Fekestä löytyy linna, joka sijaitsee kuuden kilometrin päässä Feken keskustasta. Linnan rakensi Bysantin valtakunta 1100-luvulla. Linna on rakennettu suorakulmion muotoiseksi ja siinä on kahdeksan linnaketta ja näkötorni.

Lähteet

Aiheesta muualla 

 Alueen kotisivut

Adanan maakunta
Turkin piirikunnat
İmamoğlu

İmamoğlu on kaupunki ja piirikunta Välimeren alueella Adanan maakunnassa, Turkissa. Piirikunta sijaitsee Adanan ja Kozanin välissä. Vuonna 2020 alueen väkiluku oli 19 518.

Lähteet

Aiheesta muualla 

Adanan maakunta
Turkin piirikunnat
Shirine Boukli

Shirine Boukli (s. 24. tammikuuta 1999) on ranskalainen judon Euroopan-mestari..

Boukli saavutti alle 18-vuotiaiden EM-joukkuekilpailussa kultaa 2016 ja pronssia 2015. Hän saavutti 48 kg:n painoluokassa nuorten EM- ja MM-hopeaa 2019. Hän voitti 48-kiloisten Euroopan-mestaruuden Prahassa 2020 kukistettuaan loppuottelussa serbialaisen Andrea Stojadinovin. Budapestin MM-kilpailuissa 2021 hän oli seitsemäs. Hän voitti 48 kg:n Euroopan-mestaruuden Sofiassa 2022.

Boukli on saavuttanut IJF World Tourin kilpailuissa kolme voittoa, kaksi kakkossijaa ja yhden kolmossijan. Continental Open -kilpailuissa hän on sijoittunut kahdesti kolmanneksi. Hän on voittanut yhden aikuisten Ranskan-mestaruuden.

Lähteet 

Ranskalaiset judokat
Vuonna 1999 syntyneet
Elävät henkilöt
Creator Awards Finland

Creator Awards Finland on vuonna 2020 ensimmäisen kerran järjestetty YouTube-aiheinen tapahtuma. Tubettajia palkittiin Helsingin Kulttuuritehdas Korjaamolla järjestetyssä gaalassa 21 kategoriassa, ja tapahtuma näytettiin suorana YouTubessa.

Creator Awards Finland -tapahtumassa vuoden vaikuttajana palkittiin Miisas. Vuoden parhaaksi esiintyjäksi valittiin Jaakko Parkkali, ja vuoden viihdekanavana palkittiin Iha Just Imus. Vuoden tulokas -kategorian voitti Väinö Mäkelä.

Viitteet

Aiheesta muualla 

 Creator Awards Finlandin kotisivu

YouTube
Suomen kulttuuritapahtumat
Kommunistinen puolue (Ruotsi)

Kommunistinen puolue (, lyh. K) on vuonna 1970 perustettu Ruotsissa toimiva kommunistinen puolue. Vuoden 2018 kunnallisvaaleissa puolue sai neljä valtuutettua, mutta valtiopäivävaaleihin se ei ole osallistunut vuoden 1973 jälkeen.

Kommunistisen puolueen nuorisojärjestö on Revolutionär Kommunistisk Ungdom (Vallankumouksellinen kommunistinen nuoriso). Puolueen äänenkannattaja on viikoittain ilmestyvä Proletären. Lisäksi Kommunistisella puolueella on Karlshamnissa toimiva kirjakauppa Röda stjärnan.

Historia 
Kommunistinen puolue sai alkunsa 1960-luvun jälkipuoliskolla, kun vuonna 1917 perustetusta Ruotsin kommunistisesta puolueesta irtaantui maolainen Kommunistiska Förbundet Marxist-Leninisterna (KMFL). Se puolestaan jakaantui 1970, jolloin opiskelijoiden johtamasta KMFL:stä irtaantui työläistaustainen radikaali oppositioryhmä Kommunistiska Förbundet Marxist-Leninisterna (revolutionärerna) eli KMFL(r). Vuonna 1977 KMFL(r) vaihtoi nimekseen Kommunistiska Partiet Marxist-Leninisterna (revolutionärerna) eli KPML(r), ja nykyinen nimi otettiin käyttöön 2005.

Puolueen pitkäaikainen puheenjohtaja oli Frank Baude, joka toimi tehtävässä vuodet 1970–1998. Tunnettuja kannattajia ovat olleet muun muassa näyttelijä Sven Wollter, laulaja Fred Åkerström sekä kirjailijat Maja Ekelöf ja Sven Wernström.

Lähteet

Aiheesta muualla 

Ruotsalaiset puolueet
Kommunistiset puolueet
Francisco Sagasti

Francisco Sagasti (s. 10. lokakuuta 1944 Lima, Peru) on perulainen insinööri, joka toimi Perun presidenttinä 17. marraskuuta 2020 – 28. heinäkuuta 2021.

Sagasti kuuluu Partido Morado -puolueeseen, joka on linjaltaan liberaali ja kuuluu keskustaan. Sagasti valittiin presidentiksi Manuel Merinon erottua, kun hän oli toiminut tehtävässä alle viikon. Sagastin on määrä toimia väliaikaisena presidenttinä vuoden 2021 heinäkuuhun saakka.

Lähteet

Aiheesta muualla 

 Sagastin kotisivut

Perun presidentit
Vuonna 1944 syntyneet
Elävät henkilöt
Liisa Rautanen

Liisa Kerttu Annele Rautanen (s. 13. helmikuuta 1957 Pusula) on vammaisjärjestövaikuttaja, joka on toiminut useassa vammaisjärjestön johtotehtävässä työkseen että luottamustoimijana. Tästä toiminnasta tasavallan presidentti myönsi hänelle järjestöneuvoksen arvonimen 19.12.2014.

Henkilöhistoria 
Rautanen syntyi Leo ja Kerttu Rautasen vanhimmaksi lapseksi. Vuoden ikäisenä näkyi ensimmäiset merkit SMA lihassairaudesta. Kaksi vuotta kyläkoulua käytyään hän siirtyi Ouluun sisäoppilaitokseen. Hän jatkoi opiskelua Järvenpään kauppaoppilaitoksessa, josta hän valmistui merkonomiksi. Sen jälkeen hän teki satunnaistöitä kuten lehtien myyntiä, artikkeleiden tekoa paikallislehtiin ja kirjanpitoja.

Järjestöura 
Rautanen oli mukana perustamassa Uudenmaan lihastautiyhdistystä 1982, jonka puheenjohtajana hän on toiminut vuodesta 1986 lähtien. Lihastautiliiton puheenjohtajana hän on toiminut 1995–2000 ja 2005–2010. Hän on toiminut ensin Hengityslaitepotilaat ry:n puheenjohtajana 1995–1997 ja vuodesta 1998 toiminnanjohtajana.

Vammaisfoorumin hallituksessa hän on ollut jäsenenä 2001–2005, 2008–2010, 2020.

Lähteet 

Suomalaiset järjestöjohtajat
Suomalaiset lihastautia sairastavat henkilöt
Vuonna 1957 syntyneet
Elävät henkilöt
Rajkummar Rao

Rajkummar Rao (oik. Raj Kumar Yadav; s. 31. elokuuta 1984 Gurgaon) on intialainen näyttelijä, joka tunnetaan työstään hindinkielisissä elokuvissa. Hän on voittanut useita palkintoja, mukaan lukien National Film Awards -palkinnon, kolme Filmfare Awards -palkintoa ja Asia Pacific Screen Awards -palkinnon.

Rao valmistui Delhin yliopistosta ja alkoi opiskella näyttelemistä Film and Television Institute of Indiassa. Sitten hän muutti Mumbaihin ja teki debyyttinsä Dibakar Banerjeen episodielokuvassa Love Sex Aur Dhokha (2010). Muutaman sivuroolin jälkeen elokuvissa kuten Gangs of Wasseypur – Part 2 (2012) ja Talaash: The Answer Lies Within, hänen läpimurtonsa tapahtui draamaelokuvassa Kai Po Che! vuonna 2013. Hän nousi kuuluisuuteen näyttelemällä asianajaja Shahid Azmia Hansal Mehtan kriitikoiden ylistämässä elämäkerrallisessa draamassa Shahid (2013), josta hänelle myönnettiin parhaan miespääosan National Film Awards -palkinto ja parhaan miesnäyttelijän Filmfare Awards -kriitikkopalkinto.

Rao esiintyi menestyksekkäässä romanttisessa komediassa Queen (2014), elämäkerrallisessa draamassa Aligarh (2016) ja draamassa Trapped (2016). Trapped ansaitsi hänelle toisen parhaan miesnäyttelijän Filmfare Awards -kriitikkopalkintonsa. Hänen vuoden 2017 julkaisuistaan ​​romanttinen komedia Bareilly Ki Barfi ja musta komedia Newton olivat molemmat kaupallisia menestyksiä ja toivat hänelle useita tunnustuksia; parhaan miessivuosan Filmfare Awards -palkinto ensimmäisestä ja parhaan miesnäyttelijän Asia Pacific Screen Awards -palkinto jälkimmäisestä. Vuonna 2018 hän näytteli kauhukomediassa Stree, josta tuli hänen uransa eniten tuottanut elokuva.

Filmografia

Televisio

Lähteet

Aiheesta muualla 

 
 
 

Intialaiset näyttelijät
Vuonna 1984 syntyneet
Elävät henkilöt
Insuliini-indeksi

Insuliini-indeksi havainnollistaa sitä, että eri ruoka-aineet saavat elimistön tuottamaan eri määriä insuliinia. Insuliini-indeksin lukema kuvastaa ruokailua seuraavan kahden tunnin aikana tapahtuvia veren insuliinipitoisuuden muutoksia. Insuliini-indeksi voidaan laskea monella eri tavalla. Yksi vaihtoehto on vertailla eri ruoka-aineista koostuvia joko 250 kilokalorin tai 1 000 kilojoulen suuruisia ruoka-annoksia. Toinen mahdollisuus on käyttää 50 gramman hiilihydraattiannoksia.

Insuliini-indeksi täydentää glykeemistä indeksiä, jossa ei huomioida sitä, että esimerkiksi kala ja liha nostavat veren insuliinpitoisuutta, vaikka ne eivät sisälläkään hiilihydraattia. Joillain matalan glykeemisen indeksin ruoka-aineilla kuten nestemäisillä maitotuotteilla on lisäksi hyvin korkea insuliini-indeksi. Heraproteiinin onkin havaittu kiihdyttävän insuliinintuotantoa. 

Ruisleivän aiheuttama korkein insuliinipiikki on 40 prosenttia pienempi kuin valkoisen leivän ja myös insuliini-indeksi on huomattavasti pienempi.

Insuliini-indeksejä taulukoituina

Lähteet
Delta Auto

Delta Auto Oy on Delta Motor Groupin omistama autokauppaketju, joka myy uusia Kia-, Mitsubishi-, Mazda-, Opel-, Subaru-, Fiat-, Alfa Romeo-, Jeep- ja Maxus-autoja. Delta Auto toimii pääkaupunkiseudulla Herttoniemessä ja Konalassa sekä muualla Suomessa Forssassa, Hämeenlinnassa, Jyväskylässä, Järvenpäässä, Kotkassa, Kuopiossa, Lahdessa, Oulussa, Porissa, Tampereella ja Turussa.

Toimipisteet

Aiheesta muualla 
Delta Auton kotisivut

Suomalaiset autoliikkeet
Kasperi Kropsu

Kasperi Kropsu (s. 1993) on suomalainen skeittaaja ja katuvalokuvaaja, joka on erityisesti tunnettu ajattomasta, dokumentaarisesta katukuvaustyylistä ja nostalgisesta estetiikasta. Kropsu ikuistaa omalaatuisissa kuvissaan autenttista kaupunkikuvaa, -kulttuuria ja todellisia ihmiskohtaamisia. Kropsu on myös moninkertainen skeittauksen SM-mestari ja Olympia-joukkueen jäsen.

Vuonna 1993 syntyneet
Suomalaiset valokuvaajat
Elävät henkilöt
Modula-2

Modula-2 on Niklaus Wirthin kehittämä ohjelmointikieli. Wirth suunnitteli kielen 1970-luvulla ja se korjaa eräitä Wirthin aiemman Pascal-kielen puutteita. Eräitä puutteita olivat tuki erillisten moduulien käännöksille ja pääsy alhaisen tason toimintoihin sekä moniprosessointituki. Kieli suunniteltiin Lilith-työasemaprojektia varten.

Muun muassa GCC-kääntäjässä on Modula-2 tuki.

Lähteet

Aiheesta muualla 
 Modula-2 and Oberon (PDF)

Kirjallisuutta 
 

Ohjelmointikielet
Free Soil Party

Free Soil Party oli lyhytikäinen puolue, joka toimi Yhdysvalloissa vuosina 1848–1854. Puolue vastusti orjuuden laajentamista uusille läntisille alueille tai osavaltioille. Puolue uskoi, että hallitus ei voinut lopettaa orjuutta siellä, missä se jo oli, mutta se voisi rajoittaa sitä uusilla alueilla. 

Puolue asetti Yhdysvaltain entisen presidentin Martin Van Burenin ehdokkaakseen vuoden 1848 presidentinvaaleihin. Vaikka puolue sai vain 10 prosenttia kansanäänistä, se heikensi New Yorkin säännöllistä demokraattista ehdokasta ja edisti Whig-puolueen ehdokkaan Zachary Taylorin valintaa presidentiksi. Puolueen kansanäänet väheni noin 5 prosenttiin vuoden 1852 presidentinvaaleissa, jolloin John P. Hale oli presidenttiehdokas. Siitä huolimatta puolueella oli jäseniä edustajainhuoneessa ja useissa osavaltioiden lainsäätäjissä.

Puolue liitettiin vuonna 1854 perustettuun republikaaniseen puolueeseen, joka vastusti myös orjuuden laajentamista uusille osavaltioille.

Lähteet

Aiheesta muualla 

Yhdysvaltalaiset puolueet
Kuljun kartano (Suoniemi)

Kuljun kartano on Kuloveden rannalla Nokialla entisen Suoniemen kunnan alueella sijaitseva kartano, joka muodostettiin 1670 säteriratsutilaksi. Suoniemen Kuljun ja Kauniaisten kylät annettiin 1641 läänityksenä Ruotsin armeijan ylipäällikölle, sotamarsalkka Herman Wrangelille. Tämän läänityksen peruuttamisen jälkeen perustettiin kyliin Kuljun kartano ja 1690-luvulla Kauniaisten kartano. Kuljun kartanon maat uloittuivat aina Siuronkoskeen saakka, jossa kartanolla oli omistuksessaan vesimyllyjä. Kuljun kartanolla oli useita torppia 1700-luvulta alkaen. Kartanon torpat sijaitsivat Siurossa sekä Järvenjärven ja Jokistenjärven rannoilla. Torpat itsenäistyivät vuodesta 1918 alkaen. Toisen maailmansodan jälkeen kartanon maita pakkoluovutettiin maanhankintalain nojalla siirtoväelle noin 600 hehtaaria, ja uusia maatiloja muodostettiin 48.

Mellinin suku omisti Kuljun kartanon lähes 200 vuoden ajan. Vuonna 1894 kartanon osti maisteri Anton Elving ja kartano on sen jälkeen ollut Elvingin suvun omistuksessa. Vuonna 1904 Anton Elving perusti Kuljun kartanon yhteyteen Siuron puuhiomon ja Kuljun höyrysahan toiminimellä Anton Elving.

Kuljun kartanon päärakennuksen runko on vuodelta 1767. Kaksikerroksinen klassistyylinen hirsinen päärakennus on rapattu. Päärakennusta korjattiin ja laajennettiin matalimmilla sivurakennuksilla vuosina 1916–1917 arkkitehti Birger Federleyn suunnitelmien mukaan. Kuloveden puolella sijaitsevaa kartanopuistoa reunustavat puurivit ja etelän puolella Porin radan vieressä kuusiaita. Päärakennuksesta kartanon talouspihalle kulkevan kujan varrella on useita talous- ja asuinrakennuksia. Kartanon navetan runko on alun perin muurattu savesta ja kanervista 1740 ja se on verhoiltu tiilillä vuonna 1900. Kartanoon liittyy myös muonamiesten 1920-luvulla rakennettu asuinrakennusryhmä. 

Tampere–Pori-rata ohittaa Kuljun kartanon aivan Kuloveden rannassa. Radalla oli kartanon kohdalla Kuloveden seisake, joka oli toiminnassa radan avaamisesta, vuodesta 1895 vuoteen 1971. Seisake nimettiin Kulovedeksi, koska Riihimäki–Tampere-radalla oli jo ennestään Kulju-niminen rautatieliikennepaikka. Kuloveden liikennepaikan rakennukset on purettu.

Lähteet

Aiheesta muualla 
 Ilmakuva Kuljun kartanon rakennuksista, vastavalo.net

Suomen kartanot
Nokian rakennukset ja rakennelmat
Suomen 1700-luvulla rakennetut rakennukset ja rakennelmat
Johanna Alanko

Johanna Jessika Josefiina Alanko (s. 1993 Juuka), kutsumanimeltään Jósefina Alanko, on suomalainen taidemaalari ja keramiikkataiteilija.
Alanko on valmistunut Kankaanpään taidekoulusta 2018. Alanko yhdistää maalauksiinsa eri materiaaleja kuten lankaa ja silikonia.

Lähteet

Aiheesta muualla 
 Taiteilijan kotisivut 
 https://madrid.fi/johanna-alanko-fi/ 
https://kuvataiteilijamatrikkeli.fi/taiteilija/alanko-johanna

Suomalaiset taidemaalarit
Vuonna 1993 syntyneet
Elävät henkilöt
Rosa Pohjolainen

Rosa Pohjolainen (s. 20. heinäkuuta 2003) on suomalainen alppihiihtäjä. Hän edustaa Hyvinkään Slalomseura Sukkulaa.

Pohjolainen saavutti Lausannen nuorten olympialaisissa 2020 kultaa paripujottelun joukkuekilpailussa Jaakko Tapanaisen kanssa ja hopeaa suurpujottelussa. Lisäksi hän oli seitsemäs pujottelussa ja yhdeksäs alppiyhdistetyssä. Saman vuoden nuorten MM-kilpailuissa Narvikissa hän oli parhaimmillaan alppiyhdistetyssä kahdeksas. Vuonna 2022 hän oli nuorten MM-kilpailuissa joukkuekilpailussa viides, alppiyhdistetyssä kuudes ja pujottelussa seitsemäs. Aiemmin samana vuonna hän kilpaili Pekingin olympialaisissa mutta hänen pujottelukisansa päättyi keskeytykseen ensimmäisessä laskussa.

Pohjolainen kilpaili maailmancupissa ensimmäisen kerran Levillä marraskuussa 2019. Ensimmäiset maailmancupin pisteensä hän saavutti kolmannessa maailmancupin kilpailussaan Levillä marraskuussa 2020 sijoituttuaan 27:nneksi. Parhaimmillaan hän on sijoittunut 14:nneksi Schladmingin pujottelussa tammikuussa 2022.

Pohjolainen loukkaantui tammikuussa 2021 kaaduttuaan harjoituksissa Italiassa. Hänen polvensa eturistiside ja kierukka vaurioituivat ja niiden parantumisen kisakuntoon arvioitiin vievän noin puoli vuotta. Hän palasi kilpailuihin marraskuussa 2021. Kauden 2021–2022 lopulla hän loukkaantui jälleen leikkauskuntoon: huhtikuussa Levillä hänen polvensa ristiside meni poikki.

Lähteet

Aiheesta muualla 

Suomalaiset alppihiihtäjät
Vuonna 2003 syntyneet
Elävät henkilöt
Meisner

Meisner on muun muassa seuraavien henkilöiden sukunimi:

 Carl Friedrich August Meisner  (1765–1825), saksalainen lintutieteilijä
 Joachim Meisner (1933–2017), saksalainen kardinaali
 John Bryant-Meisner (s. 1994), ruotsalainen autourheilija
 Randy Meisner (s. 1946), yhdysvaltalainen muusikko ja lauluntekijä.

Muita 
 Meisner-tekniikka, näyttelemisen tekniikka

Katso myös 
 Meissner
Bullockin piirikunta

Bullockin piirikunta on Alabamassa sijaitseva piirikunta, jossa asui 10 101 asukasta vuonna 2019. Piirikunta perustettiin vuonna 1866. Piirikunnan pääkaupunki on Union Springs.

Väestö 
Bullockin piirikunnan väkiluku oli heinäkuussa 2019 10 101 asukasta, joka oli laskenut vuoden 2010 väestönlaskennasta 7,4 prosentilla, kun väkiluku oli vielä silloin 10 911 asukasta. Kotitalouksia on 3 609 ja keskimäärin yhdessä kotitaloudessa asuu 2,75 ihmistä. Miehiä piirikunnan asukkaista on 54,5%. 65 vuotta täyttäneitä asukkaita oli koko väestöstä 16,9% ja alle 18-vuotiaita oli 20,8%. Piirikunnassa asuu 356 veteraania. 0,9% asukkaista on syntynyt ulkomailla. Väestötiheys on 17,5 asukasta neliökilometrillä.

Lähteet

Aiheesta muualla 

Alabaman piirikunnat
Butlerin piirikunta (Alabama)

Butlerin piirikunta on Alabamassa sijaitseva piirikunta. Siellä asuu 19 448 asukasta, joista 53,6% on naisia. Väestötiheys on 27 asukasta neliökilometrillä ja maapinta-ala on 776,83 neliökilometriä. Piirikunta perustettiin 13. joulukuuta 1819 ja sen pääkaupunki on Greenville.

Väestö 
Butlerin piirikunnassa asui vuoden 2010 väestönlaskennan mukaan 20 947 asukasta. Kuitenkin vuoden 2019 arvion mukaan väkiluku olisi laskenut 7,1 prosentilla 19 448 asukkaaseen. Kotitalouksia piirikunnassa on 6 708. Yli 65-vuotiaita väestöstä on 20,8% ja alle 18-vuotiaita 22%. Veteraaneja on 1 174 ja ulkomailla syntyneiden osuus väestöstä on 1,4%. Asukkaiden mediaani-ikä on 40,7 vuotta, joka on korkeampi kuin Alabaman mediaani-ikä (37,8 vuotta).

Lähteet 

Alabaman piirikunnat
Alexander Heubel

Alexander Heubel (9. huhtikuuta 1813 Limbaži  - 22. tammikuuta 1847 Riika) oli latvialainen, kansallisuudeltaan baltiansaksalainen taidemaalari. Tyylisuunnaltaan hän edusti romantiikkaa.

Taiteellisen alkuopetuksensa Heubel sai kotikaupungissaan muotokuvamaalari Georg Heinrich Büttneriltä. Hän pääsi jatkamaan opintojaan Dresdeniin ja Düsseldorfin taideakatemiaan. Opintojen kustannuksissa auttoi riikalainen kauppias ja taiteen ystävä  Friedrich Wilhelm Brederlo. Erityisesti Düsseldorfissa suoritetut opinnot olivat Heubelin kehitykselle tärkeitä. Hänen opiskeluaikanen päätyönsä on Raamatun kertomuksiin perustuva Mooses, Aron ja Hur . 

Vuonna 184 Heubel matkusti opiskelukaverinsa kanssa Roomaan. Roomassa hän maalasi keisarinna Alexandran tilaamia maalauksia. Vuodelta 1845 on merkintä, että Heubel oli sairastunut. Sairautena oli tuberkuloosi. Hän matkusti takaisin Riikaan, missä maalasi omakuvansa.

Lähteet

Aiheesta muualla 
 http://www.hellenicaworld.com/Art/Paintings/en/AlexanderHeubel.html

 Latvialaiset taidemaalarit
 Baltiansaksalaiset
 Vuonna 1813 syntyneet
 Vuonna 1847 kuolleet
Sotasaalista Itä-Karjalasta

Sotasaalista Itä-Karjalasta: suomalaistutkijat miehitetyillä alueilla 1941-1944 on Tenho Pimiän kirjoittama tietokirja suomalaisten tutkijoiden toiminnasta suomalaisten jatkosodassa valloittamien Itä-Karjalan alueiden kansankulttuurin parissa.
Teos liittyy tekijän vuonna 2009 julkaistuun etnologian alaan kuuluvaan väitöstutkimukseen Tähtäin idässä : suomalainen sukukansojen tutkimus toisessa maailmansodassa.

Lähteet

Viitteet

Vuoden 2007 kirjat
Kansatiede
Tiopropatsaatti

Tiopropatsaatti (Suomessa: Dartal, Dartalan - muualla: Dartan, Artalan) on eräs neurolepti eli antipsykoottinen lääkeaine. 1970-luvun aikaan, oli tiopropatsaatti Suomessa hyväksytty lääkevalmiste. Tarkemmalta ryhmitykseltään tämä lääkeaine kuuluu piperatsiinifentiatsiineihin. Näistä läheisin lienee perfenatsiini. Lääkeaineryhmän kehitys oli 1960-luvun aikaan nopeaa, ja useita samaan ryhmään kuuluvia, hieman toisistaan poikkeavia lääkeaineita kehiteltiin. Omassa ryhmässään, on kuitenkin Dartal-lääkeainenimellä esiintynyt ollut kaikkein ensimmäisimpiä, sillä se tunnettiin Suomessa jo vuonna 1960.

Dartalania valmisti lääkeyritys nimeltä Searle. Lääkkeen annostusmuoto on ollut tabletti, jonka vahvuudet olivat 5 ja 10 milligrammaa. Lääkkeen annostelu saattoi tapahtua 1 - 3 kertaa päivässä.
Muualla myös Mannheimissa, Saksassa sijainnut Boehringer valmisti tätä lääkeainetta.

Dartalanin merkittävimmät hoitoaiheet olivat: erityyppiset psykoositilat, neuroosit ja geriatria. Tiopropatsaatti kuuluu lääkkeisiin, jotka eivät saavuttaneet kovin laajaa suosiota. Sen käyttöaiheet, vaikutus muihin lääkkeisiin nähden, sivu- ja haittavaikutukset ovat jokseenkin samansuuntaisia muiden piperatsiinifentiatsiinien kanssa. Maksavauriot, verisairaudet ja luuydinlama ovat olleet lääkkeen käytölle vasta-aiheisia.

Lääkkeen annostelu
Normaali suositusannos oli 3x 10 mg:n tablettia päivässä, muihin hoitoaiheisiin liittyen: paitsi pahoinvointi ja oksentelu, jolloin antiemeetikkona 3x 5 mg/vrk. Sivuvaikutusten esitettiin olevan vähäisiä näiden annostelujen rajoissa.

Muuta erityistä
Epilepsia-potilaiden osalta tuli näiden saamaa antikonvulsanttista (kouristelua ehkäisevää) hoitoa eli lääkitystä tarkistaa. Muut sedatiivit saattoivat potentoida eli lisätä lääkkeen aiheuttamaa vaikutusta. Lääkkeen erityinen hoitoaihe on ollut Huntingtonin tauti eli ns. tanssitauti. Joissain syöpäsairauksissa, varsinkin taudin loppuvaiheissa on voitu käyttää Dartalania, etenkin jos tuumoria ei olla voitu leikata. Tällöin tarkoituksena on ollut lähinnä kivun ja ahdistuksen sekä syöpäsairauden hoitoon (kuten sädehoito, sytostaatit) liittyvän pahoinvoinnin lievitys. Suurilla annoksilla on saattanut esiintyä ekstrapyramidaalisia oireita (EPS) ja niin kutsuttua pseudoparkinsonismia.

Lähteet
 Lääketieteenkandidaattiseura ry.: Therapia Fennica 1974 (TF-74), Helsinki, 1977 ISBN 951-99041-6-6 (s. 651)
 Lääkevalmisteet - Pharmaca Fennica 1976 (PF-76). Länsi-Suomi Oy, Rauma, 1976. ei isnb-tunnusta. (s. 67, 966)
 Vartiainen, Ilmari, 1960: Lääkeaineoppi (Farmakologia). SHKS/WSOY: s. 77.

Viitteet

Tyypilliset antipsykootit
Fenotiatsiinit
Ålands Radio och TV

Ålands Radio och TV Ab (ÅRTV) on Ahvenanmaan maakunnan omistama osakeyhtiö, jonka tehtävänä on tuottaa ja välittää julkisen palvelun radio- ja televisio-ohjelmia Ahvenanmaalla.

Yhtiö on perustettu vuonna 1996, jolloin se otti vastaan Yleisradion Ahvenanmaalla aikaisemmin suorittamat tehtävät. Se tuottaa radio-ohjelmaa Ålands Radio -kanavalla, välittää Suomen ja Ruotsin radio- ja televisiokanavia sekä valmistaa paikallisesti ja koko Suomessa välitettäviä televisio-ohjelmia. Ålands Radio och TV on saanut rahoituksensa televisiomaksuista. Vuodesta 2021 lähtien ahvenanmaalaiset ryhtyvät maksamaan yleisradioveroon verrattavaa mediamaksua.

Kanavat
Digi-TV
SVT1
SVT2
Kunskapskanalen
SVTB
SVT24
TV4 (Ruotsi)
Yle Fem (Suomi)
Yle TV1 (Suomi)
Yle TV2 (Suomi)
FM-radio
Ålands Radio
Yle Vega
Yle X3M
Sveriges Radio P1
Sveriges Radio P2
Sveriges Radio P3
Sveriges Radio P4, (Tukholma)
Yle Radio Suomi
Nettiradio (RealAudio)
Ålands Radio

Lähteet

Aiheesta muualla
 Ålands Radio och TV 
 

Ahvenanmaa
Julkisen palvelun mediayhtiöt
Televisioyhtiöt
Radioasemat
Jukka Sariola

Jukka Pekka Sariola (s. 28. joulukuuta 1963 Jyväskylä) on suomalainen vammaisjärjestövaikuttaja ja kirjailija.

Henkilöhistoria 
Jukka Sariola syntyi Jyväskylässä Yrjö Sariolan ja Anna-Maija Sariolan (os. Ahva) kolmanneksi lapseksi. Hän kasvoi kirkollisessa ympäristössä, kun hänen isänsä eteni pappisurallaan Lapuan hiippakunnan piispaksi.

Sariolan liikkuminen lapsena ei ollut missään vaiheessa normaalia. Kuusivuotiaana hänellä diagnosoitiin harvinainen lihastauti, jonka vuoksi Sariola on liikkunut teini-iästä lähtien pyörätuolilla.

Sariola pääsi ylioppilaaksi Lapuan lukiosta vuonna 1982. Yliopisto-opiskelut loppuivat heti alkuunsa hengitysongelmien takia. Hengityskone on ollut hänen apuvälineenään 19-vuotiaasta lähtien. Sariola suoritti yo-merkonomin tutkinnon Lapuan kauppaoppilaitoksessa vuonna 1985.

Järjestöura 
Sariolan ensimmäinen kosketus järjestötoimintaan oli, kun hän oli perustamassa Pohjanmaan lihastautiyhdistystä vuonna 1987. Hän toimi yhdistyksen puheenjohtajana vuodet 1990–1997. Alueyhdistyksestä hän siirtyi myös valtakunnalliselle tasolle ja oli eri ajanjaksoina Lihastautiliiton hallituksessa 14 vuotta, joista kahdeksan puheenjohtajana.

Hengityslaitteen myötä Sariola alkoi osallistua myös Hengityslaitepotilaat ry:n toimintaan 1990-luvun puolessa välissä. Parin vuoden jälkeen hänet valittiin Kalle Könkkölän seuraajaksi yhdistyksen puheenjohtajaksi vuonna 1998. 

Sariola toimi Harvinaiset-verkoston vaikuttamistyön suunnittelijana vuoden 2016.  

Heta - Henkilökohtaisten avustajien työnantajaliitto on ollut kolmas valtakunnallinen järjestö, jonka luottamustehtäväjohdossa Sariola on ollut. Hän oli hallituksen puheenjohtaja vuodet 2017–2018 ja on ollut valtuuston puheenjohtaja vuodesta 2020 alkaen.

Edustukset neuvottelukunnissa ja työryhmissä 

 Vammaisten henkilöiden oikeuksien neuvottelukunta VANE (ent. Valtakunnallinen vammaisneuvosto) 
 Puheenjohtaja 2016
 Varsinainen jäsen 2010–2012, 2017–2022
 ETENE:n jäsen 2014–2021
 Sosiaali- ja terveysministeriö
 Harvinaiset sairaudet -työryhmien jäsenyyksiä 2012–2016
 Hengityshalvauspotilaiden hoidon valtakunnallisen asiantuntijatyöryhmän jäsen 2006
 Suomen evankelis-luterilainen kirkko
 Kirkon saavutettavuuden ja vammaisuuden neuvottelukunnan puheenjohtaja 2013–2023

Kirjailijan ura 
Jukka Sariolan ensimmäinen teos Hyväosainen julkaistiin vuonna 2002. Se sai julkisuutta näkökulmallaan, että vaikeasti vammainen henkilö voi nähdä itsensä hyväosaisena.

Toinen kirja Hän vahvistaa minun askeleeni on hartauskirjan tyyppinen teos, johon oman näkökulmansa tuovat Sariolan ystävän Seija Järvenpään ottamat valokuvat. 

Sariolan kolmas kirja Ystäväni Seija – kutsumuksena Afganistan voitti vuoden kristillinen kirja -palkinnon 2015. Voittajan valitsi kansanedustaja Jutta Urpilainen. Kirja voitti myös yleisöäänestyksen.  Kirja kertoo Sariolan ystävyydestä Seija Järvenpäähän, joka sai surmansa Afganistanissa vuonna 2014 ollessaan maassa kehitysyhteistyössä.

Lähteet

Viitteet

Aiheesta muualla 

Suomalaiset järjestöjohtajat
Suomalaiset kristilliset kirjailijat
Suomalaiset lihastautia sairastavat henkilöt
Vuonna 1963 syntyneet
Elävät henkilöt
FC Hertta

FC Hertta on vuonna 2008 perustettu naisten jalkapalloseura, joka toimii Joensuussa. Seuran edustusjoukkue pelaa kolmanneksi korkeimmalla sarjatasolla Naisten Kakkosessa. FC Hertta pelaa kotiottelunsa Mehtimäen tekonurmella.

Jalkapallon ohella FC Hertalla on toimintaa futsalissa, jossa edustusjoukkue pelaa naisten Futsal-Kakkosen Keski- ja Itä Suomen lohkossa. Joukkue pelasi Naisten Futsal-liigassa kaudella 2011–2012.

Lähteet

Aiheesta muualla 
FC Hertan kotisivut

Suomalaiset jalkapalloseurat
Suomalaiset futsalseurat
Joensuulaiset urheiluseurat
Vuonna 2008 perustetut urheiluseurat
Kushal Konwar Sarma

Kushal Konwar Sarma (s. 1. maaliskuuta 1961 Assam) on intialainen eläinlääkäri, joka tunnetaan työstään norsujen parissa. Hän on vuoteen 2020 mennessä hoitanut ja kesyttänyt noin 10 000 norsua 15 vuoden aikana. Intian valtio myönsi hänelle Padma Shri -palkinnon vuonna 2020.

Sarman kiinnostus norsuja kohtaan on peräisin hänen lapsuudestaan. Hän tunsi lapsena Lakshmi-nimisen norsun, joka haavoittui metsätöissä Sarman ollessa kahdeksanvuotias. Norsu kuoli haavan aiheuttamaan infektioon, koska se ei saanut hoitoa eläinlääkäriltä. Sarman mukaan kyseinen muisto ajoi hänet ryhtymään eläinlääkäriksi, jollaiseksi hän valmistui vuonna 1983 ja suoritti maisterintutkinnon kolme vuotta myöhemmin. Vuonna 1994 hän suoritti tohtorin oppiarvon (PhD) eläinlääketieteellisestä kirurgiasta erikoistuen norsujen anestesiaan. Osana norsujen suojelutyötään hän on edistänyt käyttämättömän maan metsittämistä, tehnyt yhteistyötä sähkötöistä ja rautateistä vastaavien päättäjien kanssa vähentääkseen norsujen riskiä kuolla huonosti asetettuihin sähköjohtoihin tai junaturmiin. Vuonna 1997 Intian eläinlääketieteellinen yhdistys myönsi hänelle Dr. S. J. Anjelon kultamitalin. Assamin pääministeri palkitsi hänet vuonna 2012 harhailevien sarvikuonojen pelastamisesta pois ihmisten keskuudesta. Pohjois-Carolinan osavaltionyliopisto antoi hänelle tunnustusta aasiannorsujen suojelemisesta vuonna 2014. Neljä vuotta myöhemmin hänet palkitsi myös Assamin kuvernööri Jagdish Mukhi, joka palkitsemisen yhteydessä kutsui häntä Aasian norsumieheksi. Tieteellisellä urallaan Sarma on kirjoittanut yli 150 tutkimusta ja kirjoittanut kuusi kirjaa.

Sarmalla on tytär, joka on kouluttautunut eläinlääkäriksi ja auttanut häntä hänen työssään.

Lähteet 

Intialaiset henkilöt
Eläinlääkärit
Vuonna 1961 syntyneet
Elävät henkilöt
Karaisalı

Karaisalı on pieni kaupunki ja piirikunta Adanan maakunnassa, Turkissa. Vuonna 2019 Karaisalın väkiluku oli 21 948.

Historia 
Karaisalın historia ulottuu aina Rooman valtakuntaan asti. Tuona aikana Karaisalıa hallitsivat useat valtakunnat, kuten Kilikian armenialaiskuningaskunta ja Seldžukkien valtakunta.

Lähteet

Aiheesta muualla 

Adanan maakunta
Turkin piirikunnat
Turnus

Turnus, alkuperäiseltä nimeltään Turnusband, on suomalainen yhtye, joka perustettiin vuonna 2005 Keski-Suomessa, Kinnulan kunnassa. Turnusband on tullut tunnetuksi tekemällä ensimmäisinä Suomessa kansantaiteilija  ja trubaduuri Jaakko Tepon lauluista suomirock-versiot.   

Bändin nimi vaihtui vuonna 2018 pelkäksi Turnukseksi. Nimi tulee laulaja Juha Kinnusen lempinimestä. Juha Kinnunen toimii myös Popedan rumpalin Lacu Lahtisen henkilökohtaisena managerina. Bändin nykyinen tuottaja on Atte Blom. Myös legendaarinen Kassu Halonen on toiminut tuottajana. Levy-yhtiö on VL-Media. Yhtyeen tunnetuimpia kappaleita on "Levoton", "Huudan" ja Jaakko Tepon cover versiot: Hilma ja onni, Ieva ja Rakkaus ja metsärahat.

Diskografia

Albumit

Singlet 
 Hilma ja Onni  
 Rattopoika
 Pohjanmaa
 Ryynäsen wartti
 Huudan
 Levoton
 Ole hyvä nyt

Suomalaiset rockyhtyeet